CELEX: 32012R0832
Language: bg
Date: 2012-09-17 00:00:00
Title: Регламент за изпълнение (ЕС) № 832/2012 на Комисията от 17 септември 2012 година за разрешаване на препарат от амониев хлорид като фуражна добавка за агнета за угояване (притежател на разрешителното: Latochema Co Ltd)  текст от значение за ЕИП

18.9.2012   
            
            
               BG
            
            
               Официален вестник на Европейския съюз
            
            
               L 251/27
            
         РЕГЛАМЕНТ ЗА ИЗПЪЛНЕНИЕ (ЕС) № 832/2012 НА КОМИСИЯТА
   от 17 септември 2012 година
   за разрешаване на препарат от амониев хлорид като фуражна добавка за агнета за угояване (притежател на разрешителното: Latochema Co Ltd)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешаване на амониев хлорид. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на посочения в приложението препарат от амониев хлорид като фуражна добавка за агнета за угояване, която трябва да се включи в категорията „зоотехнически добавки“.
            
         
               (4)
            
            
               Европейският орган за безопасност на храните („Органът“) заключи в становището си от 31 януари 2012 г. (2), че при предложените условия на употреба и за ограничен период на използване при храненето на животните посоченият в приложението препарат от амониев хлорид не оказва неблагоприятно въздействие върху здравето на животните и хората или върху околната среда и че употребата му може да намали рН в урината на агнетата за угояване. Органът не счита, че са необходими специфични изисквания за мониторинг след пускането на пазара. Също така той провери доклада относно метода за анализ на фуражната добавка във фуражите, който представи референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на посочения в приложението препарат от амониев хлорид се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно указаното в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се посоченият в приложението препарат, принадлежащ към категорията „зоотехнически добавки“ и функционалната група „други зоотехнически добавки“, като добавка при храненето на животните при спазване на определените в същото приложение условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ) 2012 г.; 10(2):2569.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg добавка /kg пълноценен фураж със съдържание на влага от 12 %
               
            
                  
                     Категория: зоотехнически добавки. Функционална група: други зоотехнически добавки (намаляване на рН в урината)
                  
               
            
                  4d7
               
               
                  Latochema
                  Co Ltd
               
               
                  Амониев хлорид
               
               
                  
                               
                           
                           
                              
                                 Състав на добавката
                              
                              Амониев хлорид ≥ 99,5 %
                              (в твърдо състояние)
                           
                        
                               
                           
                           
                              
                                 Характеристика на активното вещество
                              
                              Амониев хлорид ≥ 99,5 %
                              NH4Cl CAS № 12125-02-9
                              натриев хлорид ≤ 0,5 %
                              получено чрез химичен синтез
                           
                        
                               
                           
                           
                              
                                 Метод за анализ
                                  (1)
                              
                              Количествено определяне на амониевия хлорид във фуражната добавка: титриране с натриев хидроокис (Европейска фармакопея, монография 0007) или титриране със сребърен нитрат (монография на Експертния комитет на ФАО/СЗО по добавките в храните (СЕКДХ) „Амониев хлорид“).
                           
                        
               
                  Агнета за угояване
               
               
                  —
               
               
                  —
               
               
                  10 000
               
               
                  
                              1.
                           
                           
                              Добавката се добавя във фуража под формата на премикс.
                           
                        
                              2.
                           
                           
                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.
                           
                        
                              3.
                           
                           
                              Фуражът, който съдържа добавката, не трябва да се използва като фураж повече от 3 месеца.
                           
                        
               
                  8 октомври 2022 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.